**„Participativni budžet – mogućnost efektivnog angažovanja građana“**

**OPĆINA VAREŠ**

**NACRT 2019**

**PRAVILA I PROCEDURE**

**Osnovna pravila participativnog budžeta**

Ova pravila će biti dopunjena na osnovu preporuka radne grupe i nakon toga odluke lokalne samouprave!

1. **Pravila za projektne prijedloge** za participativni budžet (u daljem tekstu PB) određuju koji prijedlozi građana mogu biti finansirani iz PB i služi za provjeru u kojoj su mjeri ovi prijedlozi odgovarajući za realizaciju.
2. **Pravila za prijedloge građana** određuju ko može predati prijedlog za PB
3. **Pravila za formalni oblik prijedloga** određuju formalne zahtjeve, odnosno kako treba izgledati prijedlog.
4. **Pravila za formalni postupak predaje prijedloga** regulišu, na koji način građani mogu predati svoje projektne prijedloge.
5. **Pravila za izbor prijedloga određenih za realizaciju** određuju na koji način se od projekata koji su izvodljivi vrši izbor projekata određenih za realizaciju.

#### 1. Pravila za projektne prijedloge:

* Realizacija projekta mora biti u lokalnoj nadležnosti, nadležnosti lokalne samouprave - općine.
* U slučaju investicionog projekta mora se raditi o projektu koji se realizuje na zemljištu ili objektu koji je u vlasništvu općine ili mora postojati preliminarna saglasnost vlasnika i vijeća općine sa realizacijom projekta.
* Maksimalni budžet projekta je 13.3000,00 KM, a maksimalni iznos za pojedinačan projekat je 5.000,00 KM.
* Projekat mora biti realizovan u roku od 1 godine od izbora na finalnom glasanju, a završen najkasnije do kraja novembra 2019. godine..
* Projekat neće generisati operativne troškove više od 10 % sredstava potrebnih za njegovo inicijalno izvođenje.

#### 2. Pravila za prijedloge građana:

* Prijedlog može predati svaki građanin općine.
* Prijedlog mora biti izrađen na formalno ispravan način (tačka 3)
* Prijedlog projekta mora imati podršku minimalno 5 su-predlagača Svaki građanin može predati više projekata i podržati više od jednog projekta.

#### 3. Pravila za formalni oblik prijedloga:

Prijedlozi građana će imati oblik projekta u kojem će biti navedeno i opisano sljedeće:

* naziv
* opis početne, trenutne situacije na koju autor/autorka prijedloga reaguje ovo uključuje i tačnu specifikaciju mjesta i ilustrativne fotografije
* opis prijedloga rješenja (svrha, cilj, aktivnosti itd.)
* opis na koga će predloženo rješenje imati najveći utjecaj i kome je projekat namijenjen
* pretpostavljeni troškovi za realizaciju prijedloga
* kontakti autora odnosno adresa stanovanja, telefon, e-mail (ako postoji)
* ime (imena) i kontakti osoba koje podržavaju prijedlog

Dio opisa projektnog prijedloga mora biti i (a) ilustracija, čiji autor je predlagač prijedloga ili ima autorska prava na ilustraciju (npr. fotografija trenutnog stanja, ali i slike, skice i slično koje ilustruju prijedlog), eventualno (b) pismena saglasnost vlasnika sa realizacijom investicionog projekta na vlastitom zemljištu.

#### 4. Pravila za formalni postupak predaje prijedloga:

U ovoj fazi je cilj maksimizirati broj prijedloga, zbog toga koordinator PB komunicira sa autorom odmah nakon predaje prijedloga

* Prijedlog se predaje općini u pisanoj formi na protokol općine i/ili elektronski.
* Prijedloge projekata prikuplja koordinator, koji vrši kontrolu formalne ispravnosti.
* U slučaju da projekat ispunjava formalne uslove proslijeđuje se nadležnom općinskom odjeljenju.
* U slučaju formalnih nedostataka prijedlog se vraća autoru na doradu sa rokom od 7 (sedam) dana.

***5. Pravila za izbor prijedloga određenih za realizaciju:***

* U glasanju mogu učestvovati građani općine/grada, stariji od 18 godina.
* Glasanje se vrši elektronski i neposredno.
* Način ovjere glasača: kod na web stranici
* Projekati na glasačkom listiću će biti poredani po protokolarnom broju.
* Glasač može svoje glasove dati bilo kojem projektu, i glasati samo za dva projekta.

**STRATEGIJA INFORMISANJA – PRIJEDLOG KANALA INFORMISANJA**

**Printani mediji:**

* Posteri – mjesta gdje ih postaviti: oglasne ploče u 22 MZ (40 kom)
* Letci – načini distribucije maksimalno 500 komada po krugu (dva kruga)

**Elektronski mediji:**

* Web stranice – projekta, općine
* Društveni mediji – FaceBook općine
* Elektronske novine/web vijesti – Radio Bobovac

**Direktni kontakti**

* Škole, osnovne, srednje, vrtići
* Rekreativni i sportski klubovi
* Porodični centri
* Kulturna mjesta (biblioteke,pozorišta, cafei)
* Predsjednici MZa